הוועדה לביטחון לאומי, כנסת 25, פרוטוקול מספר 56, 2023-07-11 00:00

אריאל קלנר: שלום לכולם, תודה לכל מי שהגיע

אריאל קלנר:  אנחנו כאן בעצם בבדיקת פרשת גל הירש והעובדה שלא מונה למפכ"ל, למרות הרצון של הדרג הנבחר של ממשלת ישראל, של השר ושל ראש הממשלה באותה תקופה ואני מזכיר שוב, כאשר כל האשמות והחשדות המרכזיים כלפיו, שבגינן נפתחו הבדיקות, הכול התברר כעורבה פרח ולמעשה, הציבור בישראל, לא קיבל את המפכ"ל שאותו בחרה הממשלה וכאשר הטענות התבררו ללא כל בסיס, נסגרו לחלוטין

אריאל קלנר:       העניין הזה מקבל משנה תוקף בימים אלה, כי אנחנו ערב מינוי מפכ"ל חדש, כך אנחנו מתבשרים ואנחנו רוצים, כל הדיונים פה הם דיוני צופי, ללמוד מהעבר, אבל מתוך צפיית פני עתיד, כדי שמקרים כאלה לא ישנו, כדי שאנשים טובים ירצו לבוא למערכות, כדי שאנשים טובים יוכלו להיכנס למערכות וכדי שהדמוקרטיה ושלטון החוק במדינת ישראל יעבוד

אריאל קלנר:       המצע לדיון היום הוא אותו מכתב שהגיש לוועדה, בדיון הקודם, עורך הדין מיכאל דוברין, אותו מכתב שעורך דין דבורין ייצג את תת-ניצב גיא ניר, המכתב נשלח ליועץ המשפטי לממשלה לשעבר, אביחי מנדלבליט ולא נענה, בעקבות המכתב הזה שמעלה תהיות רבות על ההתנהלות, בעצם תהליך פתיחת הבדיקה, בנושא של גל הירש, אז ביקשתי להזמין שלוש דמויות שהיו דמויות מפתח כדי שנוכל להבין את העובדות לאשורן באותה תקופה, שלומית לנדס שהייתה עוזרתו של מני יצחקי, רב פקד ליאת קילנר פדן שבעצם - - -     

משה סעדה: איפה הם?     

אריאל קלנר: וחזי קרפ שהיום הוא כבר לא בתפקיד בשירות המדינה

אריאל קלנר:  מסיבות אישיות, נמסר לנו הבוקר, שלא יכלו להגיע וצר לנו על כך, כי סביב זה כל הדיון, אני מבקש מהנהלת הוועדה, אני גם אוציא מכתב בעצמי

משה סעדה: לבקש זה לא מספיק, צריך לדרוש, כי לעובד ציבור קיימת חובה להגיע

אריאל קלנר: אז תראה, אני אומר דבר כזה, משה, אנחנו מכבדים

אריאל קלנר:  אם באמת, סיבות אישיות כאלה ואחרות, מנעו מהן להגיע, אנחנו נכבד זאת כבני אדם ולכן אנחנו מצפים ודורשים, שיגיעו לדיון הבא, הדבר הזה, יטופל כמובן, מול השר הממונה, אני אוציא בעצמי מכתב, עוד היום, לשרים הממונים, שלפחות אלה שבשירות המדינה יגיעו לדיון הבא, ככול שכן הנסיבות האישיות יאפשרו להן, אנחנו נדאג לראות שזה כן עומד בתנאים ובנסיבות האישיות שלהם, כדי שנוכל לקבל מענה אמיתי לטענות ולא עדויות, או מפי שמועה, או לא יודע ממה, אז ככה אני רואה את הדיון היום

אריאל קלנר:       בעצם, הדיון היום, אני מבקש סליחה ממי שהגיע, אבל הדיון בעצם, הופך להיות דיון סרק, כי אני לא רואה איך אפשר להוציא, אלא אם כן תתקן אותי, איך אפשר להתקדם בבדיקת העובדות, ללא הגורמים הרלוונטיים, אבל כמובן, אנחנו נעמוד על כך שבדיון הבא - - -     

משה סעדה: הדיון הבא יהיה רק אחרי - - -     

אריאל קלנר: או שאחרי, או שלא אחרי, אנחנו נדאג שהדיון הבא, אני אבקש מההנהלה המסורה של הוועדה והיא תדע לטפל, אני בטוח בטוח לתאם את הדברים כמו שצריך, יקבלו את ההתראה מספיק זמן מראש, אנחנו נתאם את זה מול השרים הרלוונטיים, השרים שאני מניח שלא ירצו שלא לכבד את עבודת הרשות המחוקקת, המפקחת שמפקחת עליהם, אז כמובן, אנחנו נבקש את ההירתמות שלהם לעניין הזה, כדי שכל מי שצריך להגיע יגיע

אריאל קלנר:  משה, יש לך?     

משה סעדה: יש לי הרבה מה להגיד, השאלה, אני בספק אם יש ערך אם הגורמים הרלוונטיים לא נמצאים אז הם לא, אין ערך שאני אשמיע את הדברים שלי ואז נצטרך לחזור על זה עוד פעם בדיון הבא, צריך דיון משמעותי עם כל הגורמים הרלוונטיים

משה סעדה:  אני חושב שגם צריך להביא את הגורמים וזה חשוב וגם ערך הזמן הוא חשוב של העיכוב הליכים, כרגע יש בקשה של גל, לעיכוב הליכים, אני חושב שעל רקע כל הנסיבות ועל רקע כל ההתעמרות שרציתי לדבר עליה, ראוי שהמדינה תיקח אחריות לשם שינוי ותישא באחריות על כל מה שהיא עשתה ותקבל את הבקשה שלו, שלצורך זה צריך נציג של המחלקה לעיכוב הליכים שיהיה פה, כדי שנגיד את הדברים, רק אני חושש שעד שהם יגיעו ועד שתהיה ישיבה, כבר הם ידחו את הבקשה שלו, זאת אומרת, במרוץ הזמן, לא יודע מה יקרה קודם, אבל אף אחד מכם לא - - -      

עמרי בן צבי: מחלקת ייעוץ וחקיקה כאן

משה סעדה: כן, אני יודע, זה ידוע לי - - -     

אריאל קלנר: אנחנו נדחה את הדיון ואנחנו נוודא שבדיון הבא, אני כבר מיד עכשיו אכתוב את המכתב לשרים הרלוונטיים, אנחנו נוציא הודעה מסודרת, גם לשרים וגם מהוועדה עצמה, לכל הגורמים הרלוונטיים, הנסיבות האישיות, אני מקווה שההסתברות ששוב יהיו נסיבות אישיות שיפריעו וימנעו הגעה, מתוך ההסתברות הסטטיסטית, היא די נמוכה שזה ייקרה פעם שנייה ולכן אני מעריך שבפעם הבאה, כל הגורמים הרלוונטיים יהיו כאן

משה סעדה: בבוקר לפני צריך לתזכר אותם

אריאל קלנר: אנחנו נתזכר אותם

משה סעדה: כמו בבית משפט, צריך לייעד אותם קודם

אריאל קלנר: אנחנו נוודא שבפעם הבאה הכול יהיה זה ובפעם הבאה גם השרים יהיו, השרים שבעצם, רשות המבצעת שעבודתם תלויה גם בעבודתנו כוועדה, גם כרשות מפקחת, גם כרשות מחוקקת, האינטראקציה ברורה ואני מקווה שגם הכבוד מבחינתם של הרשות הזאת, ברור, יכבדו אותנו, יכבדו את הוועדה, יכבדו את הכנסת ויפעילו את סמכותם שהעובדים במשרדם יגיעו לכאן ואנחנו נדאג לכך

משה סעדה: אני אומר בדיון הבא אנחנו צריכים לדבר, מאחר ובדיון הקודם דובר שקשה לדון בגופו של עניין, בגלל שהעניין מתנהל בערכאות, אבל צריך לדבר בהרחבה, יחד עם נציגי המשטרה, על כל שיטת הסיקולים שמתקיימת, שזו אחת הרעות החולות במשטרת ישראל וגם על השיטה וגם כאשר מתברר שפעלו באותה שיטה, מי משלם מחיר על העוול שנגרם לאזרחים? כדוגמא גל הירש, לכן צריך את כל המעורבים בעניין הזה

אריאל קלנר: כן, אז שוב, אנחנו מזמנים את אותם גורמים, קודם כל ההנהלה ואנחנו נקבע את הדיון בהקדם, ככול שניתן ותיאום מלא עם משרדי הממשלה, כך שהעובדים הרלוונטיים לדיון שלנו יגיעו

אריאל קלנר:       טוב, תודה רבה לכולם, מקווה שתהנו מהכנסת, יש לנו קפיטריה נחמדה מאוד